WALYNTYNKI
Był roz jedyn taki świynty
Co nazywoł sie Walynty
Ogromnie dobre serce mioł
Wszyskim ludziom mocka przoł
Wstawioł sie Walynty u Ponboczka za biydnymi
I tym co se przoli – ludziami młodymi
Bestoż jedyn papiyż skuli tego
Ogłosiył świyntym Walyntego
I tak na całym świecie stoł sie znany Walynty
Od czasu jak go ogłosiyli świyntym
A kożdego roku sztyrnostego lutego
Obchodzony je dziyń świyntego Walyntego
Wszyjscy sie fest radujom na Walyntynki
Starki , baby , chłopy , dziołchy i młode synki
Wszyjscy wszyskim kusiki dowajom
Jedni drugim jeszcze bardzi se przajom
A najbardzi rade młode synki
Dowajom frelom kwiotka i gyszynki
Radujom sie dziołszki tymu
Dajom kusku karlusowi nie jednymu
A tukej w dniu świyntego Walyntego
Marietta życzy wszyskim mocka dobrego
Marietta Nikel
szl_Latn szl_Latn szl_Latn szl_Latn szl_Latn szl_Latn szl_Latn szl_Latn kin_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn mri_Latn